SE VIDEOEN HER Slagsangen hedder "Herfra min verden går" og har Dansk Folkepartis trafikordfører Kim Christiansen som frontfigur. Han får støtte fra Dansk Folkepartis folketingsgruppe heriblandt arbejdsmarkedsordfører Bent Bøgsted og forsvarsordfører Ib Poulsen. Kim Christiansen har desuden selv skrevet tekst og musik. Det er ikke første gang Kim Christiansen forsøger sig som sanger. Under navnet Kim Greger var han også vokalist på en CD fra 1997, der hedder "Tears for Jeanie". Ifølge Dansk Folkepartis hjemmeside har de selv høje tanker om frontfiguren og sangen: - Kim Christiansens røst leder tankerne hen på Bryan Adams og med et folketingsgruppe-kor med medlemmer fra 26 til 73 år, der glade rocker i takt, er der lagt i kakkelovnen til en vaskeægte landeplage, står der på hjemmesiden.

Opsummering:
SE VIDEO: Det nordjyske folketingsmedlem Kim Christiansen er sprunget ud som singer-songwriter med en ny valgsang til Dansk Folkeparti.